Diari Oficial de la Generalitat Valenciana


Sumari del DOGV 5225, del 23-03-2006 (2006/3090)

ORDE de 21 de febrer de 2006, de la Conselleria de Cultura, Educació i Esport, per la qual es convoca a través de l'Institut Valencià de la Música la concessió de subvencions per a l'organització de festivals, cursos, concursos, projectes musicals de caràcter singular, participació en activitats musicals fora de l'àmbit territorial de la Comunitat Valenciana i projectes de producció musical per a l'any 2006.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5225

Data del DOGV
:   23-03-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/3090


Data del document
:   21-02-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * espectacles
    * empresa privada
    * administració local
    * ajuda pública
    * professió artística
    * música
    * suport econòmic
    * manifestació cultural
    * associació

ORDE de 21 de febrer de 2006, de la Conselleria de Cultura, Educació i Esport, per la qual es convoca a través de l'Institut Valencià de la Música la concessió de subvencions per a l'organització de festivals, cursos, concursos, projectes musicals de caràcter singular, participació en activitats musicals fora de l'àmbit territorial de la Comunitat Valenciana i projectes de producció musical per a l'any 2006. [2006/X3090]  
La Llei 2/1998, de 12 de maig, Valenciana de la Música, va crear l'Institut Valencià de la Música (IVM) com a ens públic adscrit a la Conselleria de Cultura, Educació i Esport, que té com a objectiu la planificació, execució i coordinació de la política cultural de la Generalitat en el camp de la música i en l'àmbit de les seues competències.  
Entre les funcions assignades a l'Institut Valencià de la Música per al compliment dels seus objectius es troba la d'impulsar la producció i difusió musical, i, en conseqüència, executar les mesures per al foment de la música, com ara ajudar a l'organització de festivals, cursos, concursos, projectes musicals de caràcter singular, participació en activitats musicals fora de l'àmbit territorial de la Comunitat Valenciana i projectes de producció musical.  
Amb esta finalitat, la Conselleria de Cultura, Educació i Esport convoca les presents ajudes a través de l'Institut Valencià de la Música a fi de millorar l'oferta d'activitats i aconseguir-ne la descentralització, consolidar una xarxa de festivals, cursos i activitats musicals que siguen complement adequat de les programacions que tenen lloc a les principals ciutats de la nostra Comunitat, fomentar la presència valenciana en festivals i certàmens de prestigi contrastat, així com la realització de gires de concerts fora del nostre àmbit territorial i, també, facilitar els projectes de producció musical, així com els projectes musicals de caràcter singular que contribuïsquen a la millora de l'oferta musical i de les possibilitats professionals dels músics valencians.  
Per tot això, i fent ús de la facultat que em conferix l'article 35 de la Llei de la Generalitat Valenciana, 5/1983, de 30 de desembre, de Govern Valencià i tenint en compte allò disposat a la Llei 38/ 2003, de 17 de novembre, General de Subvencions.  
ORDENE  
Primer   
Convocar la concessió de subvencions en règim de concurrència competitiva per a l'organització de festivals, cursos, concursos, projectes musicals de caràcter singular, participació en activitats musicals fora de l'àmbit territorial de la Comunitat Valenciana i projectes de producció musical i aprovar les bases per les quals es regirà la convocatòria, així com el model de sol·licitud, que s'inclouen com a annexos I i II d'esta orde.   
Segon   
L'import global màxim d'estes ajudes és de 494.660 euros i es pagarà a càrrec de la línia de subvenció SE000068, del capítol IV del pressupost de l'Institut Valencià de la Música per a l'any 2006.  
DISPOSICIONS FINALS  
Primera  
La directora gerent de l'Institut Valencià de la Música serà l'òrgan competent per a l'ordenació i instrucció del procediment de concessió de les ajudes, i se l'autoritza a dictar les resolucions que requerisca l'aplicació i desenrotllament de la present orde.  
Segona  
Esta orde produirà efectes el mateix dia de la seua publicació en el Diari Oficial de la Generalitat Valenciana.   
De conformitat amb el que establixen els articles 107, 116 i 117 de la Llei 30/92, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció contenciosa administrativa, contra el present acte, que posa fi a la via administrativa, es podrà presentar potestativament recurs de reposició o directament recurs contenciós administratiu en els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la publicació.  
b) El recurs contenciós administratiu haurà de presentar-se davant el Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació.  
En cas que el recurrent siga una administració pública, de conformitat amb el que disposa l'art. 44 de la Llei 29/1998, de 13 de juliol, Reguladora de la Jurisdicció contenciosa administrativa, no es podrà interposar recurs de reposició i caldrà plantejar directament el recurs contenciós administratiu en els terminis anteriorment assenyalats.  
València, 21 de febrer de 2006.  
El conseller de Cultura, Educació i Esport,  
ALEJANDRO FONT DE MORA TURÓN  
ANNEX I  
Bases de la convocatòria pública per a la concessió d'ajudes per a l'organització de festivals, cursos, concursos, projectes musicals de caràcter singular, participació en participació en activitats musicals fora de l'àmbit territorial de la Comunitat Valenciana i projectes de producció musical, durant l'any 2006.  
Primera. Objecte, import i nombre d'ajudes.   
1. La present convocatòria té per objecte potenciar la realització de les següents activitats de caràcter musical:   
a) Festivals.   
b) Cursos de perfeccionament musical que es convoquen per a alumnes que, com a mínim, es troben cursant el grau superior.  
c) Concursos.   
d) Projectes musicals de caràcter singular.  
e) Participació en activitats musicals fora de l'àmbit territorial de la Comunitat Valenciana.  
f) Projectes de producció musical.  
2. Es podran admetre peticions amb una denominació que no coincidisca amb les enunciades en el número anterior, com ara «setmana», .cicle., «mostra», etc. sempre que el seu contingut essencial s'ajuste al que és habitual en les activitats objecte d'esta convocatòria.   
3. Es podran concedir un mínim de setanta i un màxim de cent ajudes; en cap cas l'import de qualsevol d'elles serà superior a 25.000 euros. La quantia de la totalitat de les ajudes a concedir no podrà excedir dels 494.660 euros previstos en la línia de subvenció SE000068 del pressupost de la Generalitat Valenciana per al 2006, amb la següent distribució:  
. Per a festivals, cursos de perfeccionament musical, concursos i projectes musicals de caràcter singular, fins a un màxim de 374.660 €.  
. Per a la participació en activitats musicals fora de l'àmbit territorial de la Comunitat Valenciana, fins a un màxim de 50.000 €.  
. Per als projectes de producció musical, fins a un màxim de 70.000 €.  
Les quantitats no disposades de qualsevol dels tres apartats anteriors podran aplicar-se, de resultar necessari, als que resulten deficitaris, sense superar mai en conjunt la quantia màxima de 494.660 €.  
4. L'import de les ajudes regulades en la present convocatòria, en cap cas no podrà ser d'una quantia que, aïlladament o en concurrència amb altres subvencions, ajudes, ingressos o altres recursos, supere el cost de l'activitat subvencionada a desenrotllar pel beneficiari.   
Segona. Beneficiaris.   
Dins dels límits pressupostaris i d'acord amb les condicions i criteris que establixen les presents bases, podran obtindre estes ajudes les administracions públiques, entitats, empreses i associacions radicades a la Comunitat Valenciana que organitzen alguna de les activitats objecte d'esta convocatòria durant l'any 2006, sempre que les activitats tinguen lloc en l'àmbit territorial d'esta Comunitat Autònoma, amb l'única excepció de les ajudes que puguen concedir-se per a participar en activitats musicals com ara certàmens, festivals, gires de concerts, impartició de conferències, etc. que necessàriament hauran de tindre lloc fora de l'àmbit territorial de la Comunitat Valenciana i que podran ser sol·licitades també pels professionals de la música que acrediten eixa condició d'acord amb la base quarta.  
Els sol·licitants hauran d'acreditar en el termini establit per a la presentació de sol·licituds que complixen amb els requisits de l'article 13.2 i 13.3 de la Llei 38/ 2003, de 17 de novembre, General de Subvencions (BOE núm.276, de 18 de novembre de 2003).  
L'acreditació es farà en els termes previstos en l'article 13.7 de l'esmentada llei, de conformitat amb el model de declaració de l'annex III.  
Tercera. Casos exclosos.   
S'exclouen d'esta convocatòria els casos següents:   
a) Activitats organitzades per conservatoris oficials, el titular dels quals siga la pròpia Generalitat Valenciana, així com per qualsevol altre tipus d'organisme o ens públic que forme part de la Generalitat Valenciana.  
b) Les primeres edicions de les activitats com ara Festivals, Cursos i Concursos, objecte de la present convocatòria.  
c) Festivals, cursos, concursos, Projectes musicals de caràcter singular i participació en activitats musicals que siguen beneficiaris d'un altre tipus d'ajudes de la Conselleria de Cultura o que siguen organitzats o copatrocinats per esta.   
d) Cursos destinats al perfeccionament musical fins al grau mitjà.  
e) Aquelles activitats que no puguen garantir amb recursos propis o diferents dels que s'oferixen en esta convocatòria, un percentatge del 50% del pressupost de despeses previst per a l'activitat.  
Quarta. Sol·licituds.   
1. El termini de presentació de sol·licituds serà de 20 dies a comptar des de l'endemà de la publicació de la present convocatòria en el Diari Oficial de la Generalitat Valenciana.  
2. Les sol·licituds, formalitzades necessàriament segons el model de l'annex II d'esta convocatòria, i dirigides a l'Institut Valencià de la Música, podran presentar-se en l'Institut Valencià de la Música, pl. de Viriat, s/n València, en la Conselleria de Cultura, Educació i Esport, av. Campanar 32, de València i en les direccions territorials de Cultura, Educació i Esport d'Alacant (c/ Carratalà, 47), Castelló de la Plana (av. del Mar, 23) i València (av. Gregori Gea, 12). Igualment podrà utilitzar-se qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, justificant la data d'imposició de l'enviament en l'oficina de correus o presentació en el Registre i anunciant a l'Institut Valencià de la Música la remissió de la sol·licitud per mitjà de fax o telegrama, en el mateix dia.   
Les sol·licituds i hauran d'acompanyar-se de la següent documentació:   
a) Projecte detallat de l'activitat per a la qual se sol·licita la subvenció, especificant els seus participants i aportant qualsevol dada que permeta avaluar-ne el contingut i nivell artístic o docent, així com l'interés per a la creació musical i desenvolupament dels professionals valencians, d'acord amb els criteris de prioritat establits en la base sisena.  
b) Pressupost detallat d'ingressos i despeses de l'activitat, acompanyat necessàriament de les certificacions de disponibilitat o declaració jurada dels recursos econòmics corresponents, que representen, com a mínim, el 50% de la despesa prevista.  
c) Memòria comprensiva de les actuacions desenrotllades en anteriors edicions dels Festivals, Cursos i Concursos per als quals es sol·licita ajuda. S'exceptua d'este requisit les entitats que han rebut ajuda l'any 2005 per a la mateixa activitat.  
d) Certificat de l'acord adoptat per l'òrgan de govern corresponent, en què s'aprova sol·licitar esta subvenció i es faculta el president per a subscriure'n la petició.   
e) Fotocòpia confrontada del NIF, CIF o NIE. En el cas de persones jurídiques caldrà còpia confrontada del document constitutiu. escriptura o document privat. i el que acredite la representació, si de cas.  
f) En el cas d'associacions, empreses, entitats i professionals de la música l'alta censal expedida per l'Agència Tributària.  
g) Documentació acreditativa de trobar-se al corrent en el compliment de les obligacions tributàries davant les administracions estatal i autonòmica i davant de la seguretat social. L'acreditació haurà de referir-se al moment de finalització del termini de presentació de sol·licituds. Són eximides d'esta obligació les corporacions locals.   
h) Declaració del representant legal de l'entitat, per escrit, de les subvencions sol·licitades o concedides per altres organismes públics o privats per al mateix fi.  
i) Pel que fa a la participació en activitats musicals com assistència a festivals, certàmens, gires de concerts, impartició de conferències, etc. caldrà presentar la invitació cursada per la autoritat o entitat organitzadora, amb les condicions de la invitació.  
j) Declaració responsable de no trobar-se en les situacions de prohibició per obtindre la condició de beneficiari, segons model de l'annex III.  
k) Declaració responsable del compliment de la normativa sobre integració laboral de persones amb discapacitat o, si és el cas, exempció de la dita obligació, per a les empreses amb 50 o més treballadors.  
3. Si la sol·licitud no inclou totes les dades exigides o hi falta documentació, es requerirà l'interessat perquè en el termini de 10 dies esmene estos defectes, amb l'advertència que en cas contrari es tindrà per desistit de la seua petició i la sol·licitud serà arxivada, prèvia resolució segons indica l'article 71.1 de la Llei 30/92.   
La millora o esmena de la documentació haurà de presentar-se preferentment a l'IVM. En el cas de presentar-se per qualsevol altre mitjà o lloc previst en la LRJPAC, haurà de comunicar-se a l'IVM per mitjà de fax o telegrama, en el mateix dia de la presentació.  
En tot cas, la directora gerent de l'IVM podrà requerir als sol·licitants que proporcionen qualsevol informació aclaridora que resulte necessària per a la gestió.  
4. Les institucions o entitats que vulguen sol·licitar més d'una ajuda, ho hauran de fer singularitzant els projectes, però en una mateixa sol·licitud.  
Quinta. Comissió Avaluadora   
Per a la valoració i selecció de les sol·licituds es constituirà una comissió avaluadora presidida per la directora gerent de l'IVM, que estarà integrada, a més, pel cap del Departament de Difusió i Ajudes, en qualitat de vicepresident, i pels tres directors territorials de cultura, educació i esport d'Alacant, Castelló i València en qualitat de vocals. Actuarà com a secretari amb veu i sense vot, un administratiu de l'IVM.  
Sexta. Criteris de prioritat.   
1. Amb caràcter general, per a l'elaboració de la seua proposta, la Comissió Avaluadora tindrà en compte els criteris següents, i amb la ponderació que s'assenyala:  
a) Projecte de l'activitat de què es tracte, per a 2006: fins a un màxim de 60 punts.  
Es valoraran, amb caràcter particular i segons el tipus d'activitat que es pretén organitzar, els següents aspectes :   
a.1) Festivals.   
. Nivell artístic dels grups i solistes programats.   
. Coherència artística del programa.   
. Especialització del programa.   
. Capacitat organitzativa i econòmica del peticionari.  
a.2) Cursos.   
. Nivell artístic i docent del professorat.   
. Nivell exigit a l'alumnat per a participar en el curs  
. Nivell d'especialització del curs.   
. Capacitat organitzativa, docent i econòmica del peticionari.   
a.3) Concursos.   
. Nivell artístic dels membres dels tribunals.   
. Nivell artístic mínim exigit als concursants.   
. Nivell d'especialització.  
. Existència d'altres concursos amb similars objectius.   
. Capacitat organitzativa i econòmica del peticionari.  
a.4)Projectes Musicals de caràcter singular.  
. Nivell artístic del projecte i impacte social del mateix.  
. Coherència del programa presentat.  
. Nivell de professionalitat dels participants.  
a.5) Participació en activitats musicals com ara assistència a festivals, certàmens, gires de concerts, impartició de conferències, etc.  
. Importància i nivell de la activitat que es desitja realitzar.  
. Interès dels organitzadors de la activitat musical en què l'entitat, els intèrprets o el professional sol·licitant participen.  
. Capacitat organitzativa i econòmica del peticionari.  
a.6) Projectes de producció musical.  
. Nivell artístic del projecte i dels professionals que participen.  
. Coherència del programa presentat i contribució a l'oferta musical.   
. Nivell de professionalitat i innovació.  
b) Interés cultural del projecte: fins a un màxim de 30 punts.  
En el supòsit d'activitats com ara Festivals, Cursos o Concursos es podrà valorar la seua adequació a la realitat sociocultural i situació econòmica del territori on tindrà lloc l'activitat proposada, sempre que puga tindre un impacte generador de noves iniciatives culturals, afavorir el creixement local o potenciar l'atracció turística.   
c) Número d'edicions celebrades anteriorment i qualitat mitjana: fins a un màxim de 10 punts.  
Es valorarà l'adequació del projecte ja consolidat als fins plantejats per l'organització, així com la capacitat innovadora de la proposta. Es tindrà en compte la necessitat de millorar la qualitat o el nivell de les activitats consolidades abans que col·laborar en l'aparició d'altres noves el contingut de les quals no constituïsca una novetat substancial.   
Setena. Resolució de la convocatòria.   
Basant-se en la proposta de concessió formulada per la Comissió Avaluadora, la directora gerent de l'Institut Valencià de la Música elevarà la proposta definitiva al conseller de Cultura, Educació i Esport, com a president de l'Institut Valencià de la Música, qui resoldrà l'adjudicació de les ajudes convocades i disposarà la seua publicació en el termini de sis mesos comptats des de la publicació de l'orde de convocatòria en el Diari Oficial de la Generalitat Valenciana. En el cas que la convocatòria no fóra resolta en el termini previst anteriorment, es considerarien desestimades totes les sol·licituds.  
Octava. Publicació i notificació  
La resolució de la convocatòria es publicarà en el tauler d'anuncis de l'Institut Valencià de la Música. En tot cas, es notificarà als interessats de conformitat amb el que preveu l'art. 58 de la Llei 30/92, de Règim Jurídic de les Administracions Públiques i del Procediment Administratiu Comú.  
Per al cas que l'import de les subvencions concedides, individualment considerades, suposen una quantia igual o superior als 3.000€, es publicaran al Diari Oficial de la Generalitat Valenciana.  
Novena. Obligacions dels beneficiaris.   
1. Les institucions, entitats, empreses, associacions i professionals que obtinguen estes ajudes estan obligades a:   
a) Comunicar per escrit a l'Institut Valencià de la Música, l'acceptació de la subvenció en el termini dels 10 dies següents a la recepció de la notificació de la seua concessió.  
b) Realitzar l'activitat d'acord amb el programa presentat.   
c) Comunicar a l'Institut Valencià de la Música qualsevol canvi que es produïsca en el programa definitiu de l'activitat, abans de la seua realització, que deurà ser aprovat expressament per la directora gerent.  
d) Fer constar en tota publicació, fullet, programa, publicitat, etc., independentment del mitjà o suport en que es faça, el patrocini de la Generalitat Valenciana. A l'efecte s'inserirà en lloc preferent i destacat el logotip de la Generalitat Valenciana-Institut Valencià de la Música, d'acord amb les normes d'identitat corporativa d'esta institució.   
Esta obligació només és d'aplicació a partir de la recepció de la notificació de concessió de l'ajuda, excepte en els supòsits en què l'activitat per a la qual es demana l'ajuda ja tinguera subvenció de l'Institut Valencià de la Musica en edicions anteriors, i la celebració de la activitat siga prèvia a la convocatòria o resolució de les ajudes.  
e) Justificar l'ús de la subvenció en la forma que s'indica en la base deu i conservar els documents justificatius de l'aplicació dels fons rebuts per a poder justificar la despesa i poder atendre les actuacions de comprovació i control.   
f) Comunicar a l'Institut Valencià de la Música les subvencions concedides per a este mateix fi i el seu import, acreditant-ho mitjançant còpia de la notificació rebuda, així com altres ajudes, ingressos o recursos que financen l'activitat per a la qual es va demanar l'ajuda.  
2.L'incompliment de qualsevol dels requisits i de les obligacions estipulades en la present convocatòria, així com la infracció provada de qualsevol dels seus extrems, anul·larà la concessió de l'ajuda i obligarà al reintegrament en els supòsits contemplats a l'article 37 de la Llei General de Subvencions.  
3 Són també obligacions dels beneficiaris de les ajudes, les que amb caràcter general s'establixen en l'article 14 de la Llei General de Subvencions.   
Deu. Justificació i pagament de les ajudes.   
1. El pagament de les ajudes s'efectuarà d'una sola vegada, mitjançant transferència bancària al compte assenyalat en la sol·licitud, sempre que l'activitat s'haja realitzat d'acord amb el programa presentat i es justifiquen correctament les despeses ocasionades per l'activitat subvencionada.   
2. La justificació de la subvenció requerirà que el beneficiari presente els documents següents:   
a) Memòria succinta de les actuacions realitzades, amb una avaluació de les activitats i de les xifres d'assistents.   
b) Dos fullets, catàlegs, programes, cartells, etc. del festival, curs, concurs.  
c) Declaració d'ingressos i despeses globals produïts en l'activitat objecte de l'ajuda.  
d) Compte Justificatiu :Justificants originals. factures, fins i tot electròniques i qualsevol altre document de valor probatori de la despesa realitzada durant 2006-, i còpia per la seua compulsa, així com justificació dels pagaments referits a les despeses per a les quals es va concedir l'ajuda, segons establix la legislació vigent, per un import igual a la subvenció concedida. No es podrà incloure com a despesa subvencionable l'import de l'IVA deduïble quan el beneficiari estiga obligat a realitzar declaració del mencionat impost i per tant la quantitat que podrà imputar-se com a despesa és la corresponent a la base imposable dels justificants o factures.  
Estos documents s'hauran de presentar davant de l'Institut Valencià de la Música en un termini no superior a un mes des de l'acabament de l'activitat i, en tot cas, fins al 22 de desembre de l'any 2006. A partir d'este dia, el crèdit pressupostari serà anul·lat, i es perdrà el dret a percebre l'ajuda concedida.   
Onze. Altres disposicions.   
1.L'Institut Valencià de la Música exigirà el reintegrament de les quantitats percebudes en els supòsits previstos a l'article 37 de la Llei General de Subvencions.   
2. L'Institut es reserva igualment la possibilitat de deixar sense efecte la subvenció, en cas d'incompliment d'alguna de les obligacions imposades als beneficiaris en la base novena 1, lletres a), b),c), d), i f), en els terminis i condicions assenyalats.  
3. Qualsevol alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a modificar la resolució de concessió.   
Si l'alteració de les condicions del projecte subvencionat significa una reducció la modificació serà proporcional a la minoració efectuada.  
Per al supòsit de l'obtenció d'ajudes concurrents, que siguen compatibles, la modificació només es produirà si la suma de les ajudes supera el cost de l'activitat subvencionada, minorant-se en este cas la quantitat que excedisca del cost final de l'activitat.  
4. Les economies que puguen produir-se per l'aplicació del que indica la present base, podran disposar-se, per mitjà de nova resolució del conseller, incrementant la quantitat concedida a algun dels beneficiaris o incloent a altres inicialment exclosos, podent superar-se en este cas els límits establits en la base primera.  
5. Estes ajudes són compatibles amb d'altres ajudes, subvencions, ingressos o recursos per a la mateixa finalitat procedents de qualsevol Administració o ens públic o privat, nacionals, de la Unió Europea o d'organismes internacionals sense que, aïlladament o en conjunt, superen el cost de l'activitat subvencionada.